Publication: Magyar Közlöny
Issue: MK-2001-83 (Year: 2001, Number: 83)
Era: 1990-2004
Section: a 25/2001. (VII. 25.) OM rendelethez
Paragraph Index: 30

1. A képzési cél A képzés célja a főiskolai szintű diplomás ápoló szakképzettséggel rendelkezők szakirányú továbbképzése, amelyben a képzésben résztvevők — hivatás- és felelősségtudatuk, ápolási szemléletük birtokában — az alapképzésben szerzett szakmai ismereteik elméleti és gyakorlati elmélyítésével felkészítést kapnak a családgondozó ápolói feladatokra, és szakképzettségük alapján képessé válnak a család és közösségorientált egészségügyi alapellátást segítő tevékenység folytatására, munkájuk során figyelembe veszik a magyar egészségügy és a betegek, illetve fogyatékos személyek ápolásával kapcsolatos követelményeket, a családok és azok tagjainak eltérő kulturális, gazdasági és társadalmi helyzetét, emberi jogait; továbbá egészségügyi team tagjaként képesek együttműködni az egészségfejlesztés, betegség-megelőzés, korai betegség- felismerés, gyógyítás, ápolás, gondozás és rehabilitáció területén az egészségügy egyéb szakterületein dolgozó szakemberekkel. A képzésben résztvevők

Source: https://magyarkozlony.hu/hivatalos-lapok/70e0b15145d0281426b0c2c9614b604241132e4d/dokumentumok/2aea512cce8178f22f712269dcb12eaf4c4e0303/letoltes